als_Latn dik_Latn sag_Latn
37 mijë depozitues që kanë investuar paratë e tyre në shoqëritë e kursim-kreditit do të jenë më të sigurt për paratë e tyre. Qeveria ka parashikuar që të garantojë 1 milion lekë për çdo depozitë në këto shoqëri, ndërkohë që në bankat e nivelit të dytë shuma e garancisë arrin në 2.5 mln lekë. Ky diferencim ka shkaktuar edhe pakënaqësinë e unionit të kursim-kredive, qe në total përmbledh 120 shoqëri në të gjithë vendin.
Gjatë diskutimit të këtij projektligji në komisionin e Ekonomisë, përfaqësues të Agjencisë së sigurimit të depozitave argumentojnë se me këtë masë kompensimi shoqëritë njësohen me sistemin bankar, pasi arrihet të sigurohen 90 % e depozituesve.
Agjencitë e kursim-kreditit funksionojnë kryesisht në zonat rurale, aty ku nuk ka filial bankash. Ato ofrojnë interesa të leverdishme, konkretisht për depozitat arrijnë deri në 5.7 %. Ndaj edhe deputet e këtij komisioni kërkuan njësim të shumës së sigurimit të depozitave. Shuma e depozitave në këto shoqëri për 37 mijë qytetarë arrin në 20 milionë dollarë.
als_Latn als_Latn als_Latn